**Angelica Petrea**

**Universitatatea „Vasile Alecsandri” din Bacău**

**Facultatea de Ştiinţe**

***Sunt conştient şi responsabil, mă gȃndesc la viitoarea mea carieră***

O poveste spune ca un om bătrȃn a plecat într-o zi în căutarea unei comori ascunse. A căutat-o în agitaţia vieţii de la oras, şi nu a găsit-o. A căutat-o apoi în liniştea vietii arhaice de la sat, dar nici acolo nu a descoperit nimic deosebit. Dezamăgit, omul a început să şlefuiască o bucată de lemn, iar obiectul ce a prins viaţă i-a deschis ochii sufletului său. Şi-a dat seama bătrȃnul că astfel a devenit creator, iar comoara pe care o căutase timp îndelungat, se afla acum chiar în mȃinile sale.

Acesta este parcursul fiecărui om care, dorind să descopere scopul vieţii sale, il caută în realitatea din jurul său. Unii rămȃn ancoraţi în aceasta, pentru alţii viaţa este o continuă căutare fără un deznodămȃnt fericit. Cei mai puţini realizează că această comoară a împlinirii de sine se află chiar în adȃncul sufletului lor. Aceştia sunt oamenii cu adevarat fericiţi.

Căutarea mea a început cu trei ani în urmă, cȃnd am început să conştientizez că viaţa omului pe acest pămȃnt este gratuită, existenţa, însă, nu. Asfel, începeam şi eu să păşesc, asemenea omului din poveste, pe lungul drum al cunoaşterii de sine, dar nici bunăstarea materială, nici bucuriile efemere, nu erau de ajuns pentru împlinirea mea personală. Priveam cu scepticism la viitorul meu, cȃnd, într-o zi monotonă de vară, am primit propunerea de a mă alatura unui grup de tineri ce urma să anime pentru o zi atmosfera dintr-un centru de plasament. A fost de ajuns o îmbrăţisare a unui copilaş, dintre cei mulţi ce se bucurau de activităţile desfăşurate, pentru a-mi da seama ca drumul căutării mele lua o întorsătura diferită.

Am conştientizat atunci ca viitoarea mea cariera, nu era doar o meserie, ci o vocaţie. Bineînţeles, nu am putut sa uit sentimentul de a-i face fericiţi pe ceilalţi, iar această fericire nu putea să se găsească nicăieri într-o stare mai pură decȃt la copii.

Ajungȃnd apoi pe băncile facultăţii ce avea sa mă pregatească pentru a fi un bun învăţător, mi-au trecut prin mȃini numeroase carţi despre psihologia copilului şi am înteles că astfel mi s-au deschis porţile unei cariere unice: aceeea de şlefuitor de suflete. Îndeplinirea acestei vocaţii atrage după sine o responsabilitate deosebită, pentru că învaţătorul, asemenea parinţilor, îşi pune amprenta direct asupra dezvoltării personalităţii elevului.

Pentru o împlinire conştientă şi responsabilă a carierei sale, pedagogul trebuie să tindă spre perfecţionarea sinelui şi a celorlalţi, alimentȃndu-şi mereu cunoştinţele cu elemente de noutate.

Dorinţa de a avea o cariera de succes atrage cu sine conştientizarea eforturilor ce trebuie depuse pentru ca această comoară ce o port în mȃinile mele, să se dezvolte şi sa fie benefică şi celorlalţi.